钦定古今图书集成/明伦汇编/交谊典/第056卷 > 《炖煌太守后庭歌》前人
## 钦定古今图书集成/明伦汇编/交谊典/第056卷 > 《炖煌太守后庭歌》前人

炖煌太守才且贤，郡中无事高枕眠。太守到来山出
泉，黄沙碛里人种田。炖煌耆旧鬓皤然，愿留太守更
五年。城头月出星满天，曲房置酒张锦筵。美人红妆
色正鲜，侧垂高髻插金钿，醉坐藏钩红烛前，不知钩
在若个边。为君手把珊瑚鞭，射得半段黄金钱，此中
乐事亦已偏。